གྲྭ་ཚང་གི་ཆོས་ཐོག་གང་ཡིན་སྐབས་ཀྱི་འདོན་ཆོས་གཙོ་བོ་ནི།ཆོས་སྤྱོད་སྣ་ཚོགས།རྒྱན་འཇུགགུར་ཆོགརྟ་མགྲིན་ལྕགས་རལ།མགོན་ཆོས་ལྔའི་བསྐང་བཤགས།མདོ་གདུགས་སྒྲོལ་གསུམ་སོགས་ཡིན།ཟླ་རེའི་ཡར་ངོ་མར་ངོའི་གསོ་སྦྱོང་དང་བཅས་ལོ་གཅིག་གི་ཆོས་ཐོག་ཡོངས་སུ་མཇུག་རྫོགས།བཅའ་ཡིག་ལ།ཡབ་རྗེ་བླ་མ་སྐལ་ལྡན་རྒྱ་མཚོས་མཛད་པའི་དབྱར་གནས་བཅའ་ཡིག་དང་།མཁན་ཆེན་དགེ་འདུན་རྒྱ་མཚོས་མཛད་པའི་བཞི་བའི་བཅའ་ཡིག་གཉིས་ཡོད།སྤྱི་ལོ་ལོར་ཤར་སྐྱབས་མགོན་རིན་པོ་ཆེ་དབུ་བཞུགས་ཀྱི་གྲྭ་ཚང་རྒན་མང་གིས་གྲྭ་ཚང་འདུ་ཁང་ནང་དང་།དགེ་འདུན་མང་དཀྱུས་གཅིག་ཏུ་ཚོགས་པའི་གནས་གང་ཡིན་སྐབས་སུ་དམར་ཟས་བཞེས་མི་ཆོག་པ་དང་།ཁྱད་པར་དུ་སློབ་གཉེར་འཛིན་སྐྱོང་ཚོགས་པ་གསར་འཛུགས་གནང་སྟེ་ཚོགས་ཆོས་གྲྭའི་སྒྲིག་སྲོལ་ཉུང་ཤས་རྣམས་དུས་རབས་ཀྱི་འགྲོས་དང་བསྟུན་ཏེ་ལེགས་བཅོས་དང་རྣམ་པ་འཐུས་ཚང་དུ་བཏང་ནས་སྒྲིག་སྲོལ་གསར་བ་གཏན་འཁེལ་བྱས་ཡོད།